<http://schema.org/articleBody>
"Choukri Ghanem, president de la Companyia Nacional de Petroli L\u00EDbia, ha desertat del r\u00E8gim de Muammar al-Gaddafi, segons han explicat fonts rebels. &amp;quot;Tot el que sabem \u00E9s que ha abandonat el c\u00E0rrec per\u00F2 desconeixem on \u00E9s&amp;quot;, ha anunciat Ali Tarhouni, ministre de Finances i Petroli del govern rebel de Bengasi, de visita a Qatar. Gahem \u00E9s tamb\u00E9 el representant libi a l&amp;#039;Organitzaci\u00F3 de Pa\u00EFsos Exportadors de Petroli, que s&amp;#039;ha de reunir el proper mes de juny. Quan han preguntat a Tahoruni qui reperesentar\u00E0 el pa\u00EDs en la propera reuni\u00F3, ha respost sense ambig\u00FCitats: &amp;quot;Espero ser jo&amp;quot;. Nascut a Tr\u00EDpoli, de 68 anys, Ghanem es va formar als EUA i presideix la companyia petroliera l\u00EDbia des del 2006. Des de l&amp;#039;inici de la revolta es calcula que L\u00EDbia ha perdut dos ter\u00E7os de la seva exportaci\u00F3 de cru. Esborrar provesD&amp;#039;altra banda, l&amp;#039;oficina dels serveis de seguretat a la seu de l&amp;#039;ag\u00E8ncia anticorrupci\u00F3 de Tr\u00EDpoli ha estat destru\u00EFda aquesta matinada. El r\u00E8gim de Muammar al-Gaddafi ha responsabilitzat de l&amp;#039;atac l&amp;#039;OTAN i el Consell Nacional de Transici\u00F3 de Bengasi, a qui acusa de voler fer desapar\u00E8ixer les proves contra antics dirigents gaddafistes que s&amp;#039;han passat al costat rebel. A la zona s&amp;#039;han sentit tres fortes explosions. "^^<http://www.w3.org/2001/XMLSchema#string>
<http://www.ara.cat/especials/president-companyia-estatal-petroli-abandona_0_482352034.html>